Title: Llegeix i debat
Course: Activitats de Llengua Catalana

Introducció als gèneres literaris

Observa els tres textos següents i debat amb els companys les diferències que hi observes. Fixa't en la disposició del text, el temps verbal, la persona gramatical, etc.

1. El que van veure dins era increïble. La masmorra estava plena de gent d'un color blanc perla translúcid, la majoria flotaven en una pista de ball plena de gom a gom, ballant al ritme de trenta serres musicals que tocaven els components d’una orquestra situada sobre un escenari fet amb roba negra.

2. Amb olor d'estiu m'esperes
com un núvol oblidat,
Altafulla, amb cent palmeres
i un castell de vi daurat.

3. CARMESINA (encara sense mirar): Què passa a Constantinoble? Ha arribat alguna malaurança. Quina és la causa de tanta tristesa?
ESTEFANIA: Una hora o altra ho hauràs de saber. Tirant... ha pagat el seu deure amb la natura.