Title: Els objectius de la lectura
Course: Activitats de Llengua Catalana

Els objectius de la lectura

Potser durant aquesta darrera setmana has estat llegint alguna novel·la, has hagut de consultar alguna enciclopèdia per fer un treball de l'escola, has llegit llibres de text per preparar algun examen o has buscat en el diari l'horari d'algun programa de la televisió que t'interessa... En cap d'aquests casos l'objectiu era el mateix i, per tant, la lectura segur que ha estat diferent.

És molt important que abans de llegir et marquis un objectiu, és a dir, que et preguntis, amb quina intenció llegeixes el text i quin resultat en vols obtenir. Així, la teva lectura serà més profitosa.

A continuació, tens una llista dels objectius que et pots plantejar més sovint en les teves lectures. Tingues present que no es tracta d'una llista tancada, ja que cada situació i cada text comporta un objectiu diferent.