Title: Els gèneres literaris
Course: Activitats de Llengua Catalana

Els gèneres literaris

Els gèneres literaris

Els textos que has llegit són tots textos literaris, però, que com ja has observat, presenten diferències, perquè cadascun pertany a un gènere. Tradicionalment es classifiquen els textos literaris en tres grans grups:

- POESIA o LÍRICA: Textos en què l’autor expressa sentiments i pensaments íntims. Habitualment ho fa en primera persona, en present i són escrits en vers.
- NARRATIVA: L’autor a través del narrador fa parlar els personatges del text, combinant l’estil directe amb l’estil indirecte. Els textos solen estar escrits en prosa, en tercera persona i el temps verbal més habitual és el passat. Entre les principals formes narratives destaquem: la novel·la, el conte i la rondalla.
- TEATRE: En el teatre hi ha una combinació de narració i espectacle. No hi ha presència de l’autor, que parla a través dels diàlegs dels personatges. Normalment s’utilitza la segona persona i el present. Les formes teatrals que destaquen són: la tragèdia, el drama i la comèdia.