Title: Seguir les instruccions
Course: Activitats de Llengua Catalana

Seguir les instruccions

Pintem a Nefertiti

Per fer aquest exercici necessitaràs un programa d'edició d'imatge, per exemple el GIMP. Hauràs de seguir les instruccions d’un manual de maquillatge teatral. L'objectiu és transformar el dibuix d’una cara neutra en un personatge històric: la reina Nefertiti d'Egipte.

Instruccions

celles: primes i ondulades. Pintades de color negre ben intens.

ulls: redibuixeu unes parpelles allargassades en forma de peix i pinteu-les de color verd. El fals lacrimal el podeu pintar indistintament de color vermell, taronja, lila, plata, or... Ombregeu amb color blau tot el contorn dels ulls, des de les celles fins al nas.

ombres: amb el mateix blau amb què heu fet l’ombra dels ulls, ombregeu la part exterior de les galtes, l'interior de les orelles, la canaleta que va dels llavis al nas, la part de sota els llavis fins a la barbeta...

boca: grossa, amb els llavis ben ondulats i pintats de color carmí, perfilats amb blau.

Un cop tinguis la imatge pintada l'hauràs d'ajuntar en el fòrum de debat Com hem pintat a Nefertiti?

Descarrega la imatge