Title: Prepara el text
Course: Activitats de Llengua Catalana

Prepara el text

El text d’aquesta unitat reprodueix el guió d’un programa de ràdio, i l’activitat que us proposem és enregistrar aquest guió com si fóssiu locutors professionals. Ja sabeu que una de les tasques principals dels locutors és la de comunicar a l’auditori un missatge al més clarament possible. Per això, han hagut d’aprendre tècniques que facilitin la comunicació amb els seus oients.

Quan llegim per ser escoltats hem de tenir present que no llegim per a nosaltres mateixos. Es tracta de fer una lectura que sigui amena i comprensible, per això hem de posar en pràctica una sèrie de recursos: entonació adequada, bona pronúncia, ritme i velocitat adients (la lectura no ha de ser ni molt ràpida ni molt lenta), i posar èmfasi en les paraules que vulguem destacar.

Seguiu els següents consells per fer una lectura en veu alta del guió que us hem proposat.

a) Feu grups de sis persones. Cada membre del grup escollirà un personatge per interpretar. Preparareu-vos individualment la lectura seguint els consells següents:

LOCUTOR/LOCUTORA:

. Ritme lent.

. To seriós i amable.

. Pronunciació ben clara de totes les paraules.

PROFESSOR MARTÍNEZ:

. És un científic despistat, una mica tímid.

. Té un parlar nerviós i ràpid.

. És una mica cregut i el seu to de veu ho demostra.

JOSEFINA MARGALEF:

. Veu aguda, de nas.

. To confident, com donant consells.

. Llegiu amb més èmfasi les paraules subratllades

(o d'altres que vulgueu destacar).

I també:

- Us serà més fàcil llegir bé si marqueu amb una línia vertical les pauses breus, i amb dues les pauses més llargues.

- Subratlleu aquelles paraules que vulgueu fer ressaltar i llegiu-les allargant-les una mica.