Title: Instruccions activitat 2
Course: Activitats de Llengua Catalana

Instruccions activitat 2

Instruccions per fer les activitats

Després de fer les graelles de reflexió sobre les teves llengües, cal recollir els resultats que has obtingut. Et proposo fer una composició escrita dividida en quatre paràgrafs:

- En el primer et presentaràs
- En el segon parlaràs de les teves experiències generals amb altres llengües (dins de l’escola i fora).
- En el tercer escriuràs sobre la competència que tens d’altres llengües (escoltar, parlar llegir, escriure). Ho faràs de manera resumida, recollint, el més significatiu de les teves graelles.
- El quart paràgraf servirà per tancar el text i fer una petita conclusió sobre els avantatges que té per a un ciutadà o ciutadana del S. XXI ser plurilingüe.

Hauràs de seguir l’estructura que et donem per escriure l'esborrany, i a partir d’aquí omplir els espais buits amb les teves reflexions personals.

Després elaboraràs el text definitiu --amb un processador de textos-- on hi posaràs el títol, una fotografia teva i el text, ben escrit amb correcció gramatical i ortogràfica i bona presentació.

Abans de lliurar el text el revisaràs per comprovar que contingui tots els elements de les instruccions generals.