Title: Literatura
Course: Activitats de Llengua Catalana

Literatura

Des que l’home és home, és a dir des que pot parlar i té un llenguatge, segurament sent la necessitat d’explicar o cantar històries que recullin els sentiments comunitaris del seu poble:
- Esdeveniments i celebracions importats (la recollida dels fruits del camp, els naixements, les batalles dels seus herois, etc.)
- Fenòmens naturals inexplicables (el dia i la nit, les estacions de l’any, els eclipsis, l’aparició de muntanyes o volcans, etc.)
- Situacions doloroses o misterioses (la mort, o la por sorgida a partir d’alguna situació estranya: una desaparició, uns sons en la foscor, etc.)

Així doncs l’home sentia la necessitat d’explicar i cantar històries i alguns ho devien fer amb més gràcia que els altres. Segurament en situacions determinades (naixements , victòries, etc.) el poblat els demanava que s’inventessin i creessin una cançó perquè ells poguessin recordar i repetir, i així, a través de la transmissió oral, va començar el que avui coneixem amb el nom de literatura.

La paraula literatura prové del llatí littera i vol dir lletra escrita. Com acabem de veure, l’origen de la literatura és oral i per tant de molt abans que s’inventessin les lletres, creus que actualment la paraula literatura té aquest significat?